钦定古今图书集成/历象汇编/庶征典/第014卷 > 十月望十二月朔百舌群鸣连日腊朔之夜雷
## 钦定古今图书集成/历象汇编/庶征典/第014卷 > 十月望十二月朔百舌群鸣连日腊朔之夜雷

电彻晓，大雨两月。乡村人来说“虎食人” ，经秋不

去　　　　　　　　　　　　　徐、渭。

《万历十八年十二月之朔》，“百舌声声叫如昨。如朋唤
友互答应，乃是气机使然诺。百舌小鸟尔，颛顼使之
敢不听。雷电本大物，蛰藏已久矣。何为十一月，彻夜
殷殷令人惊。电入我窗两三划，我疑是灯还未灭。起
看灯花已落油已干。始知是电耳，非关灯之残。气候
变迁亦常事，山林老翁闲料理。十月十一月，连月苦”
大水。十二月来还未止，猛虎食人如食豕。百物价高
宁倍蓰，我亦左听右出耳。信知十说九是诡，不饮不
啖拼已矣。宾来宾去无将迎，携榼提壶见好情。谑谈
不把苍毛尘，偶语惟禁白玉京。几筵屏帐无家火，鞋
袜衣衫多补丁。噫嘻吁，百鸟之语谁能解？百舌鸣冬
或报瑞。年来世事怪，反常常反怪。安“得公冶来为鸟
译出令人快，我所解者提胡卢，枝头劝我邻家沽。提
胡卢”“不知吾少青”蚨。

汉刘歆《甘泉宫赋》，“孔雀飞而翱翔，凤皇止而集栖，甘
醴涌于中庭兮，激清流之弥弥，黄龙游而蜿蟺兮，神
龟沈于玉泥。”

扬雄《羽猎赋》：“昔在二帝三王，宫馆台榭，沼池苑囿，林
麓薮泽，财足以奉宗庙，御宾客，充庖厨而已，不夺百
姓膏腴谷土桑柘之地，女有馀布，男有馀粟，国家殷
富，上下交足。故甘露零其庭，醴泉流其唐，凤皇巢其
树，黄龙游其沼，麒麟臻其囿，神爵栖其林。”〈又〉上猎三
灵之光，下决醴泉之滋。发黄龙之穴，窥凤皇之巢。临
麒麟之囿，幸神雀之林。

《剧秦》美《新文》，来仪之鸟，肉角之兽，狙犷而不臻，甘露
嘉醴，景曜，浸潭之瑞潜，大茀经霣，巨狄，鬼信之妖发。
神歇灵绎，海水群飞。二世而亡，何其剧与！帝王之道，
兢兢乎不可离己。夫能贞而明之者，穷祥瑞；回而昧
之者，极妖愆。上览古在昔，有凭应，而尚缺焉坏彻而
能全。

《连珠》“阳阴和调，四时不忒，年谷丰遂，无有夭折，灾害
不生，兵戎不作，天下之乐也。”

后汉马融《广成颂》：“轶越三家，驰骋五帝，悉览休祥，总
括群瑞。遂栖凤皇于高梧，宿麒麟于西园，纳僬侥之
珍羽，受王母之白环。”

晋成公《绥天地赋》，“若乃征瑞表祥，灾变呈异，交会薄
蚀，抱晕带珥，流逆犯虚，谴悟焉事，蓬容著而妖害生，
老人形而主受喜，天矢黄而国吉祥，彗孛发而世所
忌。”

张协《七命》：“昆蚑感惠，无私不扰。苑戏九尾之禽，囿栖
三足之鸟。鸣凤在林，伙于黄帝之园；有龙游渊，盈于
孔甲之沼。”

刘琨《劝进元帝表》：“符瑞之表，天人有征；中兴之肇，图
谶垂典。”〈又〉一角之兽，连理之木，以为休征者，盖有百
数。

宋谢庄《请封禅表》，“龙麟已至，凤皇已仪，比李已实，灵
茅已茂，雕气降雰于宫榭，珍露呈味于禁林，嘉禾积
穗于殿甍，连理合干于园籞”，
梁昭明太子七契：“厨萐挺茂，阶蓂吐芳，端鹿摛素，祥
熊耀黄，灵禽乐囿，仪凤栖堂，太平之瑞，宝鼎，乐协之
应，玉羊，丹乌表色，玉露呈瀼，野丝垂木，嘉苗贯桑”，
简文帝七励，“德星夜映，庆”云昼色。异草双条。灵禽比
翼。狐尾既九。茅脊复三。金船漾宝。银瓮呈甘。

《大法颂》“龙翔凤集，河溓海夷。露下若饴，泉浮如醴。桂
薪不斧，而丹甑自熟。玉膏讵率，而银瓮斯满。河光似
幕，树彩成车。氛氲四照，晖丽五色。神明磊硌，征祥布
濩。”〈又〉万符集祉，百神启祥。黑丹吐润，朱草舒芳。珠怀
镜像，星含喜光。液池下鹤，高梧集凰。赤熊旦绕，素雉
朝翔。

《南郊颂》：“嘉祥被，众瑞登。金人泽马，丹甑玉鸡。三角九
尾，四眉六足。抽铺地之九茎，发端门之连理。参差于
郊薮，布濩于宫阙。府无虚月，史弗能记。”

《菩提树颂》，“嘉祥竞发，宝瑞咸委。灵芝璚露，月萃郊园。
义凤仁虎，日闻郡国。如珠如璧，既照烛于中畿；若云
非云，亦徘徊于宫雉。”

江淹《为萧重让扬州表》：“臣实空儒，伊何以胜？既诬人
文，将黩元纬。凌历飞流之眚，惧失正和；晦裂蜺雾之
灾，且滥世物。”

敕为朝贤《答刘休范书》，虹饮鼠舞之异，早见物征；河
北陇上之谣，已露童咏。所谓“妖由人作，孽不可逃。”
北齐邢邵文宣帝哀策文：“地不掩瑞，天不爱宝。既丹
其雀，又朱其草。莫黑已素，莫赤自皓。百兽斯蹈，五灵
载扰。甘露瀼瀼，青龙矫矫。”

魏收《加齐王九锡册文》：“天平地成，率土咸茂，祯符显
见，史不停笔。既连百木，兼呈九尾，素过秦雀，苍比周
乌北周庾信《华林园马射赋》：“兵革无会，非有待于丹乌；
宫观不移，故无劳于白燕。银瓮金船，山车泽马，岂止
竹苇两草，共垂甘露，青赤一气，同为景星。”

王褒《上祥瑞表》，“明王孝治，岳渎所以效灵；至人泽及，
风云以之悬感。是以若雾非雾，天道协至德之符；似
烟非烟，触石表嘉祥之气。元黄萧索之辉，丹紫轮囷
之状。岂止唐帝沈璧，气合金方；姬后望河，形如车盖。”
梁昭明太子诗：“班班仁兽集，匹匹翔凤仪。霏霏庆云
动，靡靡祥风吹。”

《路史》：“大庭氏之膺箓也，适有嘉瑞，三辰曾辉，五凤异
色。”

《群辅录》：“伏羲六佐，视默主灾恶。”

《宋书符瑞志》：“炎帝神农氏，母曰女登，游于华阳，有神
龙首感女登于常羊山，生炎帝，人身牛首，有圣德，致
大火之瑞，嘉禾生，醴泉出。”

黄帝轩辕氏圣德光被，群瑞毕臻。有屈轶之草生于
庭，佞人入朝则草指之，是以佞人不敢进。有景云之
瑞，有赤方气与青方气相连，赤方中有两星，青方中
有一星，凡三星，皆黄色，以天清明时见于摄提，名曰
“景星。”黄帝黄服斋于中宫，坐于《元扈》洛水之上，有凤
凰集，不食生虫，不履生草，或止帝之东园，或巢于阿
“阁，或鸣于庭。其雄自歌，其雌自舞。麒麟在囿，神鸟来
仪。有大蝼如羊，大蟥如虹。黄帝以土气胜，遂以土德
王。”

帝挚少昊氏，母曰“女节”，见星如虹，下流华渚。既而梦
接意感，生少昊，登帝位。有凤凰之瑞。

帝尧之母曰庆都，生于斗维之野，常有黄云覆护其
上。及长，观于三河，常有龙随之。一旦，龙负图而至，其
文曰：“亦受天祐。”眉八彩，鬓发长七尺二寸，面锐上丰
下，足履翼宿。既而阴风四合，赤龙感之，孕十四月而
生尧于丹陵，其状如图。及长，身长十尺，有圣德，封于
唐。梦攀天而上。高辛氏衰，天下归之。在帝位七十年，
景星出翼，凤凰在庭，朱草生，嘉禾秀，甘露润，醴泉出，
日月如合璧，五星如连珠。厨中自生肉，其薄如箑，摇
动则风生，食物寒而不臭，名曰“箑脯。”又有草夹阶而
生，月朔始生一荚，月半而生十五荚，十六日以后日
落一荚，及晦而尽。月小则一荚焦而不落，名曰“蓂荚”，
一曰“历荚。”归功于舜，将以天下禅之。乃洁斋，修坛场
于河雒，择良日，率舜等升首山，遵河渚，有五老游焉，
盖五星之精也。相谓曰：“《河图》将来告帝，以期知我者。”
重瞳黄姚，五老因飞为流星，上入昴。二月辛丑，昧明
礼备，至于日昃，荥光出河，休气四塞，白云起，回风摇，
乃有龙马衔甲，赤文绿色，临坛而止，吐《甲图》而去。甲
似龟，背广九尺。其图以白玉为检，赤玉为文，泥以黄
金，约以青绳，检文曰闿色。《授帝舜》言：“虞夏殷周秦汉
当授天命。”帝乃写其言，藏于东序。后二年二月仲辛，
率群臣沈璧于洛。礼毕，退俟至于下昃，赤光起，元龟
负书而出，背甲赤文成字，止于坛。其书言当禅舜，遂
让舜。

《路史》：“陶唐氏资有天下，制在一人，以德化为冠冕，以
稷偰为筋力，都俞吁咈于一堂之上。是以德政清平，
风教大洽，化格上下，而信孚于升潜，庆云鲜菩，五纬
顺轨，景星炳曜，甘露被野，神禾滋亩，朱草苗牧，澧泉
泆岫，倚翣生厨，蒲薤苗凤，巢阁荣光，幕河，河马辇箓，
一日而十瑞至。矢心与治，立于灵扉。”云生牖，坐于华
“殿，松生栋。”万物皆备于我，而亡黄屋之心。举天下以
为社稷，非有利也。故垂襞幅，委轻裘而天下治。侥民
献其《没羽》，封人祝之寿富，翕然各以其所重报。是以
比仅伏羲，后世莫及。

《宋书符瑞志》：“帝舜有虞氏，母曰握登，见大虹，意感而
生舜于姚墟。目重瞳子，故名重华。龙颜大口，黑色，身
长六尺一寸。舜父母憎舜，使其涂廪，自下焚之。舜服
鸟工衣服飞去。又使浚井，自上填之以石。舜服龙工
衣，自傍而出，耕于历梦，眉长与发等。及即帝位，蓂荚
生于阶，凤凰巢于庭，击石拊石，百兽率舞。景星出房”，
地出乘黄之马，西王母献白环玉玦。舜在位十有四
年，奏钟石笙筦，未罢，而天大雷雨疾风，发屋拔木，桴
鼓播地，钟磬乱行，舞人顿伏，乐正狂走。舜乃拥璿持
衡而笑曰：“明哉，夫天下非一人之天下也，亦乃见于
钟石笙筦乎？”乃荐禹于天，使行天子事。于时和气普
应，庆云兴焉，若烟非烟，若云非云，郁郁纷纷，萧索轮
囷，百工相和而歌《庆云》，帝乃倡之曰：“庆云烂兮，礼缦
缦兮，日月光华，旦复旦兮”，群臣咸进稽首曰：“明明上
天，烂然星陈，日月光华，弘予一人。”帝乃再歌曰：“日月
有常，星辰有行，四时从经，万姓允诚，于予论乐，配天
之灵，迁于圣贤，莫不咸听。鼚乎鼓之，轩乎舞之，精华
以竭，褰裳去之。”于是八风修通，庆云丛聚，蟠龙奋迅
于其藏，蛟鱼踊跃于其渊，龟鳖咸出其穴。迁虞而事
夏，舜乃设坛于河，依尧故事。至于下昃荥，光休气至，

《墨子非攻下篇》：“昔者有三苗，大乱天命，殛之日，妖眚
出，雨血三朝，龙生庙，犬哭乎市，夏冰，地坼及泉，五谷
变化，民乃大振。高阳乃命元宫禹亲把天之瑞令，以
征有苗。”

夏至桀，《天有》〈字典无音义缺〉“命，日月不时，寒暑杂至，五谷
焦死，鬼呼国鸖，鸣十夕馀。乃命汤于镳宫，受夏大命。”
《路史》：“桀为长夜之宫，男女杂处，十旬不出。政一昔而
风沙邕之。方冬，穿陵殴以就之，酒浑而戮，刑杀弥厚，
灭皇图，乱历纪，玉瑞不行，朔不告。于是天不畀纯祆
孛出，枉矢射地，震天血，迅雷黄雾，夏霜而冬露，大雨
水里，社坼因之以饥馑。”桀益重塞，好富忘贫，不肯戚
言于民。

《墨子非攻下篇》：“商王纣，天不序其德，祀用失时。兼夜
中十日雨。王于薄，九鼎迁止，妇妖眚出，有鬼宵吟，有
女为男。天雨肉棘，生乎国道，王兄自纵也。赤乌衔珪，
降周之岐社，曰天命。周文王伐殷有国，泰颠来宾，河
出绿图，地出乘黄。武王践功，梦见三神曰：‘予既沈渍殷
纣于酒德矣，往攻之，予必使汝大堪之’。武王乃攻”狂
夫，反商之周。

《荀子儒效篇》：“武王之诛纣也，行之日以兵忌，东面而
迎太岁，至汜而圮，至怀而坏，至共头而山隧。霍叔惧
曰：‘出三日而三灾至，无乃不可乎’？周公曰：‘刳比干而
囚箕子，飞廉恶来知政，夫又恶有不可焉’？”遂选马而
进，朝食于戚，暮宿于百泉，厌旦于牧之野，鼓之而纣
卒易乡，遂乘殷人而进诛纣。盖杀者非周人，因殷人
也。故无首虏之获，无蹈难之赏。反而定三革，偃五兵，
合天下，立声乐。于是《武》《象》起而《韶》《濩》废矣。

《新序》：“武王胜殷，得二俘而问焉，曰：‘而国有妖乎’？一俘
答曰：‘吾国有妖，昼见星而雨血，此吾国之妖也’。一俘
答曰：‘此则妖也。虽然，非其大者也。吾国之妖，其大者
子不听父，弟不听兄，君令不行，此妖之大者也’。”
《亢仓子政道篇》：“亢仓子居息壤五年，灵王使祭公致
篚帛与纫璐，曰：‘余末小子，否德沗位，水旱不时，藉为
人君’”，何以禳之？《亢仓子》曰：“水阴沴也，阴于国政类刑，
人事类私。旱阳过也，阳于国政类德，人事类盈。”楚以
为凡遭水旱，天子宜正刑修德，百官宜去私戒盈，则
以类而消，百福日至矣。

《荀子哀公篇》：鲁哀公问《舜冠》于孔子，孔子不对。三问
不对。哀公曰：“寡人问《舜冠》于子，何以不言也？”孔子对
曰：“古之王者，有务而拘领者矣，其政好生而恶杀焉。
是以凤在列树，麟在郊野，鸟鹊之巢，可俯而窥也。君
不此问而问舜冠，所以不对也。”

《说苑》：赵简子问于翟封荼曰：“吾闻翟雨谷三日，信乎？”
曰：“信。”“又闻雨血三日，信乎？”曰：“信。”“又闻马生牛，牛生马，
信乎？”曰：“信。”简子曰：“大哉妖亦足以亡国矣！”对曰：“雨谷
三日，䖟风之所飘也；雨血三日，鸷鸟击于上也；马生
牛，牛生马，杂牧也。此非翟之妖也。”简子曰：“然则翟之
妖奚也？”对曰：“其国数散，其君幼弱，其诸卿货，其大夫
比党以求禄爵，其百官肆断而无告，其政令不竟而
数化，其士巧贪而有怨”，此其妖也。

楚庄王见天不见妖，而地不出孽，则祷于山川，曰：“天
其忘予欤？”此能求过于天，必不逆谏矣。安不忘危，故
能终而成霸功焉。

齐景公为露寝之台，成而不通焉。柏常骞曰：“为台甚
急，台成，君何为不通焉？”公曰：“然。枭昔者鸣，其声无不
为也，吾恶之甚，是以不通焉。”柏常骞曰：“臣请禳而去
之。”公曰：“何具？”对曰：“筑新室为置白茅焉。”公使为室成，
置白茅焉。柏常骞夜用事，明日，问公曰：“今昔闻枭声
乎？”公曰：“一鸣而不复闻。”使人往视之，枭当陛布翼，伏
地而死。公曰：“予之道若此其明也，亦能益寡人寿乎？”
对曰：“能。”公曰：“能。益几何？”对曰：“天子九，诸侯七，大夫五。”
公曰：“亦有征兆之见乎？”对曰：“得寿，地且动。”公喜，令百
官趣具骞之所求柏常骞出，遭晏子于涂，拜马前辞
曰：“‘骞为君禳枭而杀之。君谓骞曰：‘子之道若此其明
也，亦能益寡人寿乎’？”骞曰：“能’。今且大祭，为君请寿，故
将往以闻。”晏子曰：“嘻！亦善矣，能为君请寿也。虽然，吾
闻之，惟以政与德顺乎神为可以益寿。今徒祭，可以
益寿乎？然则福名有见乎？”对曰：“得寿，地将动。”晏子曰：
“骞！昔吾见维星绝，枢星散，地其动，汝以是乎？”柏常骞
俯有间，仰而对曰：“然。”《晏子》曰：“为之无益，不为无损也。
薄赋敛，无费民，且令君知之。”

景公出猎，上山见虎，下泽见蛇。归，召晏子而问之曰：
“今日寡人出猎，上山则见虎，下泽则见蛇，殆所谓不
祥也？”晏子对曰：“国有三不祥，是不与焉。夫有贤而不
知，一不祥；知而不用，二不祥；用而不任，三不祥也。所
谓不祥，乃若此者，今上山见虎，虎之室也；下泽见蛇，
蛇之穴也。如虎之室蛇之穴，而见之，曷为不祥也？”
《吴越春秋》大夫计𥓋曰：“候天察地，纪历阴阳，观变参
灾，分别妖祥。日月含色，五精错行，福见知吉，妖出知
凶，臣之事也。候天察地，参应其变，则可战。天变地应人道便利，三者前见则可。”王曰：“明哉！”

贾谊《新书耳痹篇》：“夫差即位，乃与越人战江上，栖之
会稽。越王之穷，至乎吃山草，饮腑水，易子而食，于是
履甓戴璧，号唫，告毋罪，呼皇天，使大夫种行成于吴
王，吴王将许，子胥曰：‘不可。越国之俗，勤劳而不愠，好
乱胜而无礼，谿徼而轻绝俗，好诅而倍盟。放此类者，
鸟兽之侪徒，狐狸之丑类也。生之为患，杀之无咎，请
无与成’。”大夫种拊心嗥啼沫泣而言信，割白马而为
牺，指九天而为证，请妇人为妾，丈夫为臣，百世名宝。
因间官为积孤，身为关内诸侯，世为忠臣。吴王不忍
结师与成还谋而伐齐。子胥进争不听，忠言不用。既
得成，称善累听，以求民心。于是上帝降祸，绝吴命乎
直江，君臣乖而不调，置社稿而分裂，容台振而掩败。
犬群嗥而入渊，彘衔菹而适奥。燕雀剖而《蚖蛇生》食。
“菹而蛭口，浴清水而遇虿，伍子胥见事之不可为
也，何笼而自投水，自抉而挂东门，身鸱夷而浮江？怀
贼行虐，深报而殃不辜，祸至乎身矣。